CELEX: 62017TN0609
Language: et
Date: 2017-09-06 00:00:00
Title: Kohtuasi T-609/17: 6. septembril 2017. aastal esitatud hagi – Prantsusmaa versus komisjon

13.11.2017   
            
            
               ET
            
            
               Euroopa Liidu Teataja
            
            
               C 382/49
            
         6. septembril 2017. aastal esitatud hagi – Prantsusmaa versus komisjon
   (Kohtuasi T-609/17)
   (2017/C 382/61)
   Kohtumenetluse keel: prantsuse
   
      Pooled
   
   
      Hageja: Prantsuse Vabariik (esindajad: F. Alabrune, D. Colas, B. Fodda ja E. de Moustier)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 26. juuni 2017. aasta rakendusotsus (EL) 2017/1144, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, osas, milles sellega välistatakse teatavate Prantsuse Vabariigi poolt eelarveaastatel 2011–2014 makstud eksporditoetuste rahastamine, ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja esitab oma hagi põhistamiseks üheainsa väite, et on rikutud proportsionaalsuse põhimõtet, sest komisjon tugines tema väitel oma otsuse tegemisel peamiselt eeldusele, et Prantsuse Vabariik on tõsiselt rikkunud oma kohustusi eksporditoetusele õigust andvaks ekspordiks mõeldud külmutatud kanarümpade veesisalduse kontrolli valdkonnas.
   Hageja väitel ei saa aga väita, et Prantsuse ametiasutused on neid kohustusi tõsiselt rikkunud, võttes arvesse liidu õigusnorme ja 2010. aastal kasutusele võetud tugevdatud meetmeid. Nimelt on veesisalduse analüüs osaks eksporditoetusele õigust andvaks ekspordiks mõeldud külmutatud kanarümpade veatu ja standardse turustuskvaliteedi kontrollist, mille näeb ette määruse nr 1276/2008 artikli 5 lõige 4. Hageja väidab, et selle õigusnormi kohaselt ei ole eksporditoetusele õigust andvaks ekspordiks mõeldud külmutatud kanarümpade iga füüsilise kontrolli raames vaja analüüsida laboratooriumis kanarümpade veesisaldust.
   Seega on ta seisukohal, et Prantsuse ametiasutuste pädevuses oli määratleda, millised kontrollimeetmed tuleb võtta, tingimusel et need on proportsionaalsed EAGF-i suhtes esineva finantsriskiga. Hageja väidab sellega seoses, et Prantsuse ametiasutused kehtestasid ambitsioonikad ja sellele finantsriskile kohandatud meetmed.